Noyabr oyida dunyoning eng mohir qilichbozlari Toshkentga tashrif buyuradilar. Xalqaro qilichbozlik federatsiyasi taqvim-rejasiga ko‘ra, Toshkentda 11 noyabr kuni qilichbozlikning shpaga turi bo‘yicha erkaklar o‘rtasida “Satellit» xalqaro turniri tashkil qilinadi. 17-18 noyabr kunlari esa qizlar o‘rtasida qilichbozlikning sablya turi bo‘yicha jahon kubogi musobaqasi bo‘lib o‘tadi. Bellashuvlar Respublika badiiy gimnastika bolalar-o‘smirlar olimpiya zaxiralari sport maktabida o‘tkaziladi.